二十等爵

二十等爵係古代大中華一個重要嘅貴族爵位制，起源自戰國時期嘅秦國，到西漢嘅時候，中下層貴族爵位嘅屬性，由軍功爵轉化成普通嘅吏民爵。呢個貴族制度到咗北宋後係徹底咁冇咗。

沿革

秦嘅創始 
一般係認為，二十等爵係自秦國嘅商鞅變法開始設立嘅，原係為咗賞軍功，共設咗二十级，每一級都有相應嘅經濟待遇。到有戰事嘅時候，每斬殺咗對方一個人頭，就會獲賞爵位一級、多一頃田同多九畝嘅宅。喺秦始皇時，改咗徹侯做列侯，內侯變做倫侯，到西漢時就改返舊稱。據高敏嘅《秦漢史論集》度《秦的賜爵制度試探》，「中更」、「右更」係商鞅歸西後先出現嘅，「關内侯」就喺滅咗六國前出現，「大上造」就喺秦征服嗮中原諸國後出現。冇得到爵位嘅人就俾叫做「士伍」。

兩漢嘅發展 
到西漢嘅時候，成個爵位系統又劃成咗三個階層，高層嘅係徹侯、關內侯，中層就係卿，而低層就係五大夫之下。二十等爵之上仲多咗個諸侯王。到漢武帝掌權陣，為咗避諱改「徹侯」做「通侯」，後又叫做「列侯」。由西漢開始，皇帝係經常咁賜予平民爵位，但唔會俾高過公乘嘅爵級。漢初朝廷賞賜爵位嘅同時，仲會跟著等級授予唔同規模嘅田同屋。

到東漢，列侯開始分拆成縣侯、鄉侯、亭侯三等。漢獻帝建安二十年，曹操自己改咗下二十等爵制，將原十八級到十五級嘅爵位分別改成名號侯、關中侯、關外侯、五大夫，仲係用做賞軍功。

魏晉南北朝到消失 
魏晉南朝承襲咗二十等爵制，各個王室都係經常咁賜予平民爵位。喺魏元帝咸熙元年，仲另外設置咗五等爵，地位低過王爵，不過係高過二十等爵。

北魏孝文帝推行咗孝文漢化改革，喺華北恢復埋賜予平民爵位嘅制度。北魏後賜爵制慢慢冇咗，到唐朝時稱之為「古爵」，北宋後就徹底消失咗。

貴族爵位嘅一覽

爵位嘅制度

繼承
張家山漢簡《二年律令·置後律》度有詳細記載咗二十等爵繼承法嘅條例。

據載徹侯、關內侯都係依原級世襲。徹侯嘅第一到第三順位繼承人分別係嫡子、孺子子、良人子。關內侯係第一到第三順位繼承人分別係嫡子、下妻子、偏妻子。

若死者係正常咁過身，卿嘅後子都會俾降襲到公乘，五大夫到簪裊均會俾降兩級世襲，上造同公士就唔俾後代世襲。第一到第三順位繼承人分別係嫡子、下妻子、偏妻子。若死者係因公事而過身，爵位就一律照原級承襲，冇爵位嘅繼承者就會做公士。第一到第十順位繼承人分別係仔、女、父、母、兄弟、姊妹、妻、祖父、祖母、屋企嘅同居人。

印綬冠服

漢魏

南朝

武功爵
等級制度

研究書籍
西島定生著，武尚清譯：《二十等爵制》
康樂：〈民爵與民望〉。

類:秦嘅貴族
類:西漢
類:東漢
類:三國
類:南北朝
類:爵位